།དག་པ་མུ་ཁྱུད་གྲི་གུག་གི་ཕྲེང་བ་དང་བཅས་པའི་བཀྲ་ཤིས་ནི། བཀྲ་ཤིས་གང་ཞིག་ཕྱོགས་ཀྱི་པདྨའི་འདབ་མ་ལ། །རིགས་ཀྱི་ཡུམ་བཞི་དཔའ་བོའི་ཕྱོགས་བཞིའི་ཞལ་ལ་གཟིགས། །པདྨའི་མུ་ཁྱུད་གྲི་གུག་
ཕྲེང་བས་རྣམ་པར་མཛེས། །བདེན་པ་དེས་ཀྱང་བདེ་ཆེན་ལ་གནས་བཀྲ་ཤིས་ཤོག །ཕྱོགས་བཞིའི་པད་འདབ་ལ་གནས་པའི་རིགས་ཀྱི་ཡུམ་བཞིའི་ཞལ་གཙོ་བོ་ལ་འཁོར་ལོ་བདེ་མཆོག་ཕྱོགས་བཞིའི་ཞལ་ལ་གཟིགས་
པས་བརྒྱུད་སྡེ་གོང་མའི་ནང་དུ་འོག་མའི་ལམ་ཡོངས་སུ་རྫོགས་པའི་མཆན། ལྟས་པའི་བདེ་བ་ལམ་དུ་བྱེད་ཅིང་དག་པའི་བརྡའོ། །གཉིས་པ་མཚམས་ཀྱི་འདབ་པདྨ་བུམ་ཐོད་དང་འབྲེལ་པ་ནི། བཀྲ་ཤིས་གང་ཞིག་མཚམས་ཀྱི་པདྨ་འདབ་མ་ལ། །
བྱང་ཆུབ་སེམས་དང་ཙནྡ་གུར་གུམ་དྲི་ཆེན་ཆུ། །དག་པའི་སྣོད་མཆོག་དགའ་བཞིའི་རིམ་པས་རྣམ་པར་སྤྱོད། །བདེན་པ་དེས་ཀྱང་བདེ་ཆེན་ལ་གནས་བཀྲ་ཤིས་ཤོག །རིན་པོ་ཆེ་བུམ་པར་ཙནྡ་ཞེས་པ་པདྨ་རཀྟ་དང་། དྲི་ཆེན་དང་
གུར་གུམ་དང་སྟེ་ཀླད་པ་དང་། དྲི་ཆུས་བཀང་བའི་བུམ་པ་རིན་པོ་ཆེ་སྣ་བཞི་ལས་གྲུབ་པ་སྟེ། རས་ཆུང་སྙན་བརྒྱུད་ཀྱི་བདེ་མཆོག་གི་རྣམ་བཤད་རྒོོད་ཚང་རས་པས་མཛད་པ་ལས། ཤར་ལྷོ་གསེར་བུམ། ལྷོ་ནུབ་ཏུ་པདྨ་རཱ་གའི་
བུམ་པ། ནུབ་བྱང་དུ་མར་གད་ཀྱི་བུམ་པ། བྱང་ཤར་དུ་བཻཌཱུརྻའི་བུམ་པར་བཤད་དོ། །དེ་དག་གི་ཁ་རྒྱན་ཏུ་ཁམས་ཀུནྡ་བྱང་ཆུབ་སེམས་ཀྱི་བདུད་རྩིས་བཀང་བའི་ཐོད་པ་སྟེ་ཁམས་བདུད་རྩི་ལྔ་ཡེ་ནས་རྣམ་པར་དག་པ་གཙང་
༄༅། །གནས་སུ་དག་པའི་བརྡར་ས་འོག་སྤྱོད་པ་སྐུའི་འཁོར་ལོ་དཀར་པོ་འཁོར་ལོའི་ཕྲེང་བས་ཡོངས་སུ་བསྐོར་བ་ལ་གནས་པའི་འདུ་བ་དང་ཉེ་བའི་འདུ་བ་ལ་སོགས་པའི་ཊཱ་ཀ་ཊཱ་ཀི་དགྱེས་པར་རོལ་པའི་བཀྲ་ཤིས་
པའོ། །བདུན་པ་ཕྲག་དོག་གནས་སུ་དག་པ་གདོང་ཅན་བརྒྱད་ཀྱི་བཀྲ་ཤིས་ནི། བཀྲ་ཤིས་གང་ཞིག་ཕྱོགས་བཞི་དག་དང་མཚམས་རྣམས་སུ། །ཁ་གདོང་ལ་སོགས་མ་མོ་ཡིད་འོང་གཟུགས་གཉིས་ལྡན། །ཐུགས་རྗེས་འགྲོ་བའི་
དོན་མཛད་གདུག་པ་ཀུན་འདུལ་བ། །བདེན་པ་དེས་ཀྱང་བདེ་ཆེན་ལ་གནས་བཀྲ་ཤིས་ཤོག །སྒོ་མ་བཞི་དང་མཚམས་མ་བཞི་སྟེ་གཟུགས་གཉིས་ལྡན་མ་ནི། ཕྱེད་དཀར་ཕྱེད་སེར་སོགས་ཕྱེད་གཟུགས་དང་མི་ལུས་ལ་གདོང་
ཅན་རྒྱུ་ཡོད་པས་ན་ཕྲ་མན་མ་ཞེས་ཀྱང་བརྗོད་པ། དེའི་བཀྲ་ཤིས་སོ། །བརྒྱད་པ་ལམ་བྱང་ཕྱོགས་སོ་བདུན་གྱི་བཀྲ་ཤིས་ནི། བཀྲ་ཤིས་གང་ཞིག་དྲན་པ་ཉེར་བཞག་རྣམ་བཞི་དང་། །ཡང་དག་སྤངས་བ་རྫུ་འཕྲུལ་བརྐང་པ་
དབང་པོ་སྟོབས། བྱང་ཆུབ་ཕྱོགས་རྣམས་སུམ་བཅུ་རྩ་བདུན་ཡོངས་རྫོགས་པའི། །བདེན་པ་དེས་ཀྱང་བདེ་ཆེན་ལ་གནས་བཀྲ་ཤིས་ཤོག །སྤྱིར་ལྟ་བ་སྟོང་ཉིད་བཅོ་བརྒྱད། སྒོམ་པ་བྱང་ཕྱོགས་སོ་བདུན། སྤྱོད་པ་ཕ་རོལ་ཕྱིན་
དྲུག་ཞེས་ཡོངས་སུ་གྲགས་པ་ལྟར། བསྒོམ་ཞིང་བསྒྲོད་པར་བྱ་བའི་ལམ་གྱི་རིམ་པ་ལྔ་ལས་དང་པོ་སློབ་པའི་ལམ་བཞིར་བྱང་ཆུབ་ཕྱོགས་ཀྱི་ཆོས་སུམ་ཅུ་རྩ་བདུན་ནི། ཀུན་མཁྱེན་ཀློང་ཆེན་པའི་ཞལ་སྔ་ནས་ལམ་ལྔ་རིམ་པར་
༄༅། །དག་པ་ལ་སྦྱར་བ་གཉིས་ཡོད་པས་གང་བྱས་མི་འགལ་ལ། རྟེན་ལྷའི་ཕོ་བྲང་ས་བཅུ་ཡོངས་སུ་དག་པ་ལམ་དུ་བྱེད་པ་ཡོངས་གྲགས་ཡིན་ཡང་འདིར་གཞལ་ཡས་ཁང་གི་བཀྲ་ཤིས་ཕྱི་ནས་འབྱུང་བས། དཀྱིལ་
འཁོར་གྱི་ལྷ་དང་ལམ་དངོས་བགྲོད་པའི་བཀྲ་ཤིས་པའོ། །དགུ་པ་སོ་སོ་ཐར་པ་ཆེན་པོའི་གཞལ་མེད་ཁང་གི་བཀྲ་ཤིས་པ་གཉིས། གཞལ་ཡས་ཁང་དངོས་གཞི་དང་། བྱེ་བྲག་མཛེས་བྱེད་རྒྱན་གྱི་བཀྲ་ཤིས། དང་པོ་ནི། བཀྲ་
ཤིས་གང་ཞིག་རིན་ཆེན་ཕ་གུས་མཛེས་པའི་གཞལ་ཡས་ཁང་། །འདོད་པའི་ཡོན་ཏན་ལྔ་ཡིས་རབ་ཏུ་བརྒྱན་གྱུར་ཞིང་། ། མུ་ཏིག་རྒྱན་ཕྲེང་གསེར་གྱི་དྲིལ་བུ་ལེགས་འཕྱང་བའི། །བདེན་པ་དེས་ཀྱང་བདེ་ཆེན་ལ་གནས་བཀྲ་
ཤིས་ཤོག །སྤྱིར་ཕྱི་སྣོད་ཀྱི་འཇིག་རྟེན་དག་པ་དང་། བྱེ་བྲག་ཏུ་ནང་རྒྱལ་བའི་ཕོ་བྲང་ཏིང་ངེ་འཛིན་གྱིས་གསལ་གདབ་པ་དང་། ཁྱད་པར་ལུས་གདོད་ནས་རང་གྲུབ་ཀྱི་གཞལ་ཡས་ཁང་དུ་དག་པ་དང་། མཆོག་ཏུ་བྱང་ཆུབ་ཀྱི་
ཆོས་སུམ་ཅུ་རྩ་བདུན་ཆོས་ཀྱི་དབྱིངས་ཀྱི་ཡེ་ཤེས་ཆེན་པོའི་རྒྱན་ཏུ་དག་པ་ལ་གཉིས་འཛིན་གྱིས་བློས་ཚད་གཞལ་བར་མ་ནུས་པས་གཞལ་ཡས་ཁང་དང་། ཡེ་ཤེས་ཀྱི་ལྷ་བཞུགས་པའི་གནས་ཡིན་པས་ཕོ་བྲང་དང་། དོན་དེ་
འཁོར་འདས་ཀུན་གྱི་དབྱིངས་དང་དཀྱིལ་ཡིན་ཞིང་། ཆོས་གཞན་ཐམས་ཅད་དེའི་འཁོར་དུ་གཏོགས་པས་ན་དཀྱིལ་འཁོར་ཞེས་བྱ་སྟེ། མཁའ་འགྲོ་རྡོ་རྗེ་གུར་གྱི་རྒྱུད་ལས། དཀྱིལ་འཁོར་ཞེས་ནས་ཞེན་པ་གང་། །ཡིད་ནི་

དཀྱིལ་འཁོར་དམ་པ་ཡིན། །གཞལ་མེད་ཁང་ཞེས་བཤད་པ་ནི། །སེམས་ནི་གཞལ་མེད་ཁང་བརྩེགས་འཕགས། །ཞེས་དང་། བརྟགས་གཉིས་ལས། དཀྱིལ་ནི་སྙིང་པོ། ཞེས་བརྗོད་དོ། །བྱང་ཆུབ་སེམས་ནི་བདེ་བ་ཆེན། །
ལེན་པར་བྱེད་པ་དཀྱིལ་འཁོར་ཉིད། །ཅེས་སོ། །གསང་བ་སྤྱོད་པའི་རྒྱུད་ལས། དེ་ནས་སྲུང་འཁོར་གྱི་ནང་ཏུ་མཆན་ནང་ཏུ་གཞལ་ཡས་ཁང་། །བྷྲཱུྃ་ལས་འཁོར་ལོ་རྩིབས་བརྒྱད་དེ། །རྩིབས་བརྒྱད་རྣམ་ཤེས་བརྒྱད་ཀྱི་དོན། །ཡོངས་སུ་
གྱུར་པ་རྣམ་གཞལ་ཡས་ཁང་རྣམ་སྣང་གི་ཡན་ལག་མཆན། སྣང་སྐུ། །ཕྱི་ནས་བལྟས་པས་ནང་དུ་གསལ། །དེ་བཞིན་ནང་ནས་ཕྱི་རུ་གསལ། །ཐམས་ཅད་གཅིག་ཏུ་སྣང་བའི་དོན། །རིན་ཆེན་རྣམ་ལྔ་སྐུ་ལྔའི་དོན། །ཁ་དོག་ལྔ་ནི་རིག་ལྔའི་
དོན། །གྲུ་བཞི་ཚངས་པའི་གནས་བཞིར་གསུང་ལོགས་བཞིར་བསྡུ་བའི་དངོས་པོ་བཞི། ཞེས་སོགས་གསུང་པ་ལྟར་དག་པ་ལྷ་ཡི་གཞལ་མེད་ཁང་གི་བཀྲ་ཤིས་པའོ། །གཉིས་པ་གཞལ་ཡས་ཁང་གི་བྱེ་བྲག་མཛེས་པར་བྱེད་པ་
ཏྭ་ར་ཎ་སྟེ་བསྟོད་སྒྲོག་གི་གནས་དེ་སྒོ་ཁང་རྟ་བབས་དང་འབྲེལ་བའི་རྒྱན་དང་སྟེང་རྒྱན་བ་དན་ལོགས་རྒྱན་དྲིལ་བུ་རླུང་བསྐྱོད་སོགས་ཀྱི་བཀྲ་ཤིས་ནི། བཀྲ་ཤིས་གང་ཞིག་རྟ་བབ་པདྨ་གདུགས་ཀྱིས་མཛེས། །རི་དྭགས་བ་དན་
བཅུ་དྲུག་ལོགས་པར་དཔྱང་པ་ལས། །རླུང་བསྐྱོད་པ་ལས་ཆོས་ཀྱི་དྲིལ་བུའི་སྒྲ་སྒྲོགས་འབྱུང་བ་ཡིན། །བདེན་པ་དེས་ཀྱང་བདེ་ཆེན་ལ་གནས་བཀྲ་ཤིས་ཤོག །གསང་སྤྱོད་ཀྱི་ལུགས་སྔ་མའི་མཁའ་འགྲོ་ལས། སྒོ་བཞི་དྲན་པ་
བགྲོད་པས་གྲོལ་བ་སྟེ། ཚོགས་ལམ་ཆུང་ངུར་ལུས་ཚོར་སེམས་དང་ཆོས། །དྲན་པ་ཉེ་བར་བཞག་པ་བཞི་བསྒོམ་ཞིང་། །འབྲིང་དུ་བདུན་དང་འབད་རྩོལ་བརྩོན་འགྲུས་བཞི། །དགེ་དང་མི་དགེའི་ཞེན་བཞི་ཡང་དག་སྤང་། །ཆེན་
པོར་ལུས་སེམས་ཞི་གནས་སྤྱོད་ལྷག་མཐོང་པ་དྲན་པ་བཞིན། །རྫུ་འཕྲུལ་རྟེན་བསྒྲུབ་རྐང་པ་བཞི་པོ་བསྒོམ། །སྦྱོར་ལམ་བཞི་སྟེ་དྲོད་དང་རྩེ་མོ་རུ། ། དད་བརྩོན་དྲན་དང་ཏིང་འཛིན་ཤེས་རབ་ཀྱི། །དབང་པོ་ལྔ་དང་བཟོད་པ་ཆོས་མ
ཆོག་རུ། །དད་སོགས་སྟོབས་ལྔ་རབ་ཏུ་སྒོམ་པར་བྱེད། །མཐོང་བའི་ལམ་སྟེ་རབ་ཏུ་དགའ་བའི་སར། དད་བརྩོན་ཤིན་ཏུ་བཟང་བ་ཡང་དག་བྱང་ཆུབ་ཡང་དག་དྲན་པ་ཏིང་འཛིན་ཤེས་རབ་ཆོས་རབ་རྣམ་དབྱེད་དགའ། །ཤིན་ཏུ་བཟང་པས་ཡང་
དག་བྱང་ཆུབ་ཀྱི། །ཡན་ལག་བདུན་པོ་དག་ནི་ལེགས་བསྒོམ་ཞིང་། །བསྒོམ་ལམ་ཆུང་འབྲིང་ཆེན་པོ་རེ་རེ་ཞིང་། །ཆུང་ངུའི་ཆུང་ངུ་ཆུང་ངུའི་འབྲིང་དང་ནི། །ཆུང་ངུའི་ཆེ་སོགས་ས་དགུའི་རིམ་པ་བཞིན། །དྲི་མ་མེད་དང་འོད་བྱེད་
འོད་འཕྲོ་ཅན། སྦྱང་དཀའ་མངོན་གྱུར་ཏིང་པོ་མི་གཡོ་བ། །ལེགས་པའི་བློ་གྲོས་ཆོས་ཀྱི་སྤྲིན་རྣམས་སུ། །ཡང་དག་ལྟ་དང་རྟོག་པ་ངག་དང་ལས། །འཚོ་རྩོལ་དྲན་པ་ཏིང་འཛིན་འཕགས་ལམ་བརྒྱད། །དེ་ལྟར་བྱང་ཆུབ་ཕྱོགས་
ཆོས་སུམ་ཅུ་བདུན། །སློབ་མའི་ལམ་བཞིར་སྒོམ་པ་འཇུག་ཐོག་ཏུ། །མི་སློབ་པ་ལ་མི་གནས་མྱ་ངན་འདའ། །ཞེས་གསུངས་པ་ལྟར་ལམ་བྱང་ཕྱོགས་སོ་བདུན་འདི་བརྟེན་པ་ལྷའི་དག་པ་ལ་སྦྱར་བ་དང་། རྟེན་གཞལ་ཡས་ཁང་གི་
སྨེའི་རྟོག་པ་མ་སྤངས་གནས་དག་གི་བཀྲ་ཤིས་སོ། །བཞི་པ་མཁའ་སྤྱོད་ཐུགས་ཀྱི་འཁོར་ལོར་བཀྲ་ཤིས་ནི། བཀྲ་ཤིས་གང་ཞིག་ནམ་མཁའི་དབྱིངས་ལ་ལེགས་སྤྱོད་པ། །འཁོར་ལོ་སྔོན་པོ་རྩིབས་བརྒྱད་མུ་ཁྱུད་རྡོ་རྗེའི་ཕྲེང་། །
གནས་དང་ཉེ་བའི་གནས་སོགས་དཔའ་བོ་གཉིས་མེད་རོལ། །བདེན་པ་དེས་ཀྱང་བདེ་ཆེན་ལ་གནས་བཀྲ་ཤིས་ཤོག །ཞེ་སྡང་གནས་སུ་དག་པའི་བརྡར་མཁའ་སྤྱོད་ཐུགས་ཀྱིས་འཁོར་ལོ་སྔོན་པོ་རྡོ་རྗེའི་ཕྲེང་བས་སྤྲས་པ་ལ་
བཞུགས་པའི་གནས་དང་ཉེ་བའི་གནས་ཀྱི་དཔའ་བོ་དཔའ་མོ་གཉིས་སུ་མེད་པའི་བར་རོལ་པའི་བཀྲ་ཤིས་པའོ། །ལྔ་པ་ས་སྤྱོད་གསུང་གི་འཁོར་ལོའི་བཀྲ་ཤིས་ནི། བཀྲ་ཤིས་གང་ཞིག་ས་སྟེང་དག་ལ་ལོངས་སྤྱོད་པ། །འཁོར་
ལོ་དམར་པོ་རྩིབས་བརྒྱད་མུ་ཁྱུད་པདྨའི་ཕྲེང་། །ཞིང་དང་ཉེ་བའི་ཞིང་སོགས་དཔའ་བོ་གཉིས་མེད་རོལ། །བདེན་པ་དེས་ཀྱང་བདེ་ཆེན་ལ་གནས་བཀྲ་ཤིས་ཤོག །འདོད་ཆགས་གནས་སུ་དག་པའི་བརྡར་ས་སྤྱོད་གསུང་གི་
འཁོར་ལོ་དམར་པོ་པདྨའི་ཕྲེང་བས་བསྐོར་བས་བརྒྱན་པ་ལ་གནས་པའི། ཞིང་དང་ཉེ་བའི་ཞིང་གི་དྷཱ་ཀ་དྷཱ་ཀི་གཉིས་མེད་དུ་རོལ་པའི་བཀྲ་ཤིས་པའོ། །དྲུག་པ་ས་འོག་སྤྱོད་པ་སྐུའི་འཁོར་ལོའི་བཀྲ་ཤིས་ནི། བཀྲ་ཤིས་གང་ཞིག་
འོག་འགྲོའི་ས་ལ་ལོངས་སྤྱོད་པ། །འཁོར་ལོ་དཀར་པོ་བརྩིབས་བརྒྱད་མུ་ཁྱུད་འཁོར་ལོའི་ཕྲེང་། །འདུ་དང་ཉེ་བའི་འདུ་སོགས་དཔའ་བོ་གཉིས་མེད་རོལ། །བདེན་པ་དེས་ཀྱང་བདེ་ཆེན་ལ་གནས་བཀྲ་ཤིས་ཤོག །གཏི་མུག་

༄༅། །ཉེར་བཞག་ཡིན། །ཀ་བ་བརྒྱད་ནི་རྣམ་ཐར་བརྒྱད། །གདུང་བཞི་ཡེ་ཤེས་བཞི་ཡི་དོན། །ཏྭ་ར་ཎ་ལ་སོགས་པ་ཀུན། །སྟོབས་ལ་སོགས་པ་ཡིན་པར་གསུངས། །ཞེས་གསུངས་ལྟར། མཛེས་རྒྱན་རྟ་བབས་བཅུ་
གཅིག་གི་རྩེར་པདྨའི་དབུས་སུ་གདུགས་དཀར་པོ་གསེར་གྱི་ཡུ་བ་ཅན་བཙུགས་པའི་ཡུ་བའི་ངོས་སུ་གཟེར་བཏབས་པ་ལ། གསེར་གྱི་འཁོར་ལོ་གཡས་སུ་འཁོར་བ་ལས་ཆོས་ཀྱི་སྒྲ་སྒྲོགས་པ་ལ་རི་དྭགས་ཕོ་རྭ་དང་བཅས་པ་
ལ༑ མོ་རྭ་མེད་པ་མི་འཛུམ་པར་ཆོས་ཀྱི་འཁོར་ལོ་ལ་བལྟ་ཞིང་ཆོས་ཉན་པའོ། །འདི་དག་ལ་ཀརྨ་པ་རང་བྱུང་རྡོ་རྗེའི་དཀྱིལ་འཁོར་གྱི་དེ་ཉིད་སྣང་བར། ཕྱོགས་རེར་རི་དྭགས་བཞི་བཞི་སྟེ་ཡོངས་བསྡོམས་བཅུ་དྲུག་ཡོད་པར་
གསུངས་སོ། །རྭ་དག་འདི་རྣམས་ཀྱང་དུད་འགྲོ་ཕལ་པ་རང་རྒྱུད་པ་མ་ཡིན་ཏེ་བྱང་ཆུབ་སེམས་དཔའ་སར་གནས་པ་རྣམས་ཀྱི་སྤྲུལ་པའོ། །ཟུར་བཞིར་གདུགས་བཞི་དང་བ་དན་བཅུ་དྲུག་ལ་སོགས་པ་ནི། གཞལ་ཡས་ཁང་
སྟེང་གི་མཛེས་རྒྱན་དང་། མུ་ཁྱུད་རྣམས་གསེར་གྱི་སྐ་རག་བྲེ་ཕུལ་རྣམས་ཀྱི་ཕྱི་ནས་ལོག་རྒྱན་རྩིབ་རྟའི་ཁ་ནས་བྱུང་བའི་དྲྭ་བ་དང་དྲྭ་བ་ཕྱེད་པའི་སྣེར་དྲིལ་བུའི་ལྕེ་ལ་ཉི་ཟླ་རྔ་ཡབ་རླུང་གིས་བསྐྱོད་པ་ལས་ཆོས་ཀྱི་སྒྲ་དབྱངས་
ལྷང་ལྷང་སྒྲོགས་པ་སོགས་མཚར་རྒྱན་གྱི་བཀྲ་ཤིས་པའོ། །བཅུ་པ་དུར་ཁྲོད་བརྒྱད་ཀྱི་བཀྲ་ཤིས་ལ་ཚིགས་སུ་བཅད་པ་གསུམ་ལ་དང་པོ་ནི། བཀྲ་ཤིས་གང་ཞིག་དུར་ཁྲོད་བརྒྱད་ཀྱིས་ཡོངས་བསྐོར་བའི། །བྱང་ཆུབ་ཤིང་
༄༅། །མ་ཧའི་གདོང་ཅན། ནུབ་བྱང་ཏུ་གྲུབ་པའི་ཤིང་། ཀུ་ལི་སྒྲོགས་པའི་རི་དྭགས་གདོང་ཅན། བྱང་ཤར་དུ་འདབ་ལྡན་ཤིང་། ཧཱ་ཧཱ་སྒོགས་པ་བ་གླང་གདོང་ཅན། ཕྱོགས་སྐྱོང་བརྒྱད་ཤིང་ལོའི་ཕྱེད་ནས་ལུས་ཕྱེད་
ཐོན་པ། ཕྱག་གཉིས་གྲི་ཐོད་འཛིན་པའོ། །དེ་ལྟར་རང་བྱུང་གི་དུར་ཁྲོད་བརྒྱད་དུ་ཤིང་བརྒྱད་དང་ཞིང་སྐྱོང་བརྒྱད་གནས་པའི་ཤིས་པ་བརྗོད་པའོ། །གཉིས་པ་ནི། བཀྲ་ཤིས་གང་ཞིག་ཡེ་ཤེས་མེ་བརྒྱད་འབར་བ་དང་། །བྱང་
ཆུབ་སེམས་དཔའ་སྤྲིན་ཆེན་བརྒྱད་ནི་འདུས་པ་ལས། །དགའ་བོ་ལ་སོགས་ཀླུ་ཆེན་བརྒྱད་ནི་གནས་གྱུར་པའི། །བདེན་པ་དེས་ཀྱང་བདེ་ཆེན་ལ་གནས་བཀྲ་ཤིས་ཤོག །སློབ་དཔོན་ཆེན་པོས་མཛད་པའི་དུར་ཁྲོད་རྣམ་བཤད་
ལས། ཐམས་ཅད་བསྲེགས་བྱེད་མེ་བརྒྱད་ནི། །ཤར་ནས་མེ་མཚམས་རིམ་བཞིན་དུ། །བསྲེགས་པ་བསྲེགས་བྱེད་འབར་བ་དང་། །རྣོ་མྱུར་རབ་ཏུ་འབར་འཕྲོ་བ་དང་། །འོད་ལྡན་དུས་མཐའི་མེ་ཉི་འོ། །ཅེས་དང་། སྤྲིན་བརྒྱད་ནི་
སྡོམ་འབྱུང་གི་རྒྱུད་ལས། སྒྲོོགས་པ་དང་ནི་ཆེར་སྒྲོགས་དང་། །དྲག་དང་གཡོ་དང་བརྟན་དེ་བཞིན། །གང་བ་དང་ནི་དེ་བཞིན་འབེབས། །གཏུམ་པ་འདི་དག་སྤྲིན་དབང་ཕྱུག །ཅེས་དང་། །ཀླུ་བརྒྱད་ཀྱང་སྡོམ་འབྱུང་ལས། བ་སུ་
ཀི་དང་འཇོག་པོ་དང་། །ཀརྐོཊ་དང་པདྨ་ཉིད། །པད་ཆེན་ཧུ་ལུ་ཧུ་ལུ་དང་། །རིག་ལྡན་དང་ནི་དུང་སྐྱོང་ངོ་། །ཅེས་སོ། །གཞན་ཡང་དུར་ཁྲོད་བརྒྱད་ཀྱི་བརྒྱན་གྱི་རྒྱུད་ལ་སོགས་པ་ནས། མཆོད་རྟེན་ཆེན་པོ་བརྒྱད་དང་། ཕྱོགས་
༄༅། །སྟོང་འཇུག་གནས་པའི་རླུང་རྣམས་རྒྱུ། །དེ་ཕྱིར་དུར་ཁྲོད་ཅེས་སུ་བརྗོད། །ཡང་གསང་རྣམ་ཤེས་ཚོགས་བརྒྱད་དང་། །དངོས་པོའི་རྟོགས་པ་སྣ་ཚོགས་པ། །ཆོས་དབྱིངས་སྐྱེ་བ་མེད་པའི་དུར། །གསང་བ་རང་
རིག་ཡེ་ཤེས་ཁྲོད། །ཅེས་ཕྱི་ནང་གསང་བ་ཡང་གསང་གི་དུར་ཁྲོད་དང་དེའི་དག་སྦྱོར་ཀྱང་དེ་ཉིད་ལས་རྣམ་ཤེས་དག་པའི་དུར་ཁྲོད་ལ། ཕྱོགས་སྐྱོང་མི་དགེ་བཅུ་པོ་སྤོངས། །སངས་རྒྱས་བརྒྱད་ཀྱི་མཚན་ལྡན་ཤིང་། །ཐུགས་
རྗེ་ཆེན་པོའི་རྟག་སྤྲིན་བརྒྱད། །ཞིང་སྐྱོང་སྔགས་ཀྱི་ཐེག་པ་སྲུང་། །དངོས་གྲུབ་ཀུན་སྩོལ་ཆུ་བོ་བརྒྱད། །གདུག་པ་འདུལ་བའི་ཀླུ་བརྒྱད་རོལ། །མཆོད་རྟེན་རང་བྱུང་གྲུབ་པའི་གནས། །རྣལ་འབྱོར་བརྟུལ་ཞུགས་སྤྱོད་པ་སྐྱོང་། །
རྟོག་བྲལ་ཡེ་ཤེས་མེ་ཆེན་འབར། །ཅེས་གསུངས་པ་ལྟར། ཕྱི་ནང་གསང་བ་དེ་ཁོ་ན་ཉིད་རང་བྱུང་གི་དུར་ཁྲོད་བརྒྱད་དུ་ཡེ་ནས་རྣམ་པར་དག་པའི་བདེན་པ་དེ་དག་གིས་ཀྱང་། བདེ་བ་ཆེན་པོའི་ས་ལ་གནས་ཤིང་བཀྲ་ཤིས་